**Sajtóközlemény**

**A Hyundai az új Tucson globális debütálását ünnepli a New York-i Autószalonon.**

* A Hyundai az új Tucson debütálását ünnepli a New York-i Nemzetközi Autószalonon.
* A ráncfelvarrás jelentősen korszerűsített formatervet, a legmodernebb vezetéstámogató rendszereket és korszerűsített hajtásláncokat kínál.
* Az új Tucson a Hyundai első, enyhén hibrid 48 V-os hajtásláncával is elérhető lesz.

***2018. március 28. –*** A 2018-as New York-i Nemzetközi Autószalonon a Hyundai az új Hyundai Tucson újragondolt változatának világpremierjét ünnepli. Az új Hyundai Tucson a Hyundai legjobb eladásokkal büszkélkedő gépjárműve Európában, 2015-ös piaci bevezetése óta. Európai tervezésével a Hyundai új kompakt SUV-ja megújult, szembetűnő formatervvel, átalakított hajtáslánc kínálattal és fejlettebb technológiai és kényelmi funkciókkal lép a piacra, a modern fogyasztói igények kielégítése érdekében.

“Az új Tucson friss, a legújabb Hyundai modelljeinkkel harmonizáló külső megjelenést kapott, valamint a vezetési és tulajdonosi élményt számos fejlesztéssel gazdagítja” mondta Andreas-Christoph Hofmann, a Hyundai Motor Europe marketingért és termékfejlesztésért felelős alelnöke. „Ezzel a jelentős frissítéssel várakozásaink szerint az új Tucson továbbra is rendkívül vonzó marad vásárlóink számára, akik révén ez rendszeresen a legkeresettebb modellünk.”

**Az európai vásárlók szeretik és megbíznak benne**

Európai tervezésével és gyártásával a Tucson megfelel a legmagasabb minőségi szabványoknak, hogy teljesítse az európai vásárlók elvárásait és folytassa sikertörténetét a régióban. A szembetűnő külső formatervet a kaszkádos hűtőrács, az átdolgozott, új, full LED fényszórók, valamint a megemelt első lökhárító, a motorvédő lemez és egy teljesen új könnyűfém felni alkotja. A felszereltség része még az új hátsó lámpa, valamint az újratervezett hátsó lökhárító és kipufogó is. A kivételesen tágas belső tér, a rendkívül ergonomikus belső kialakítás és a korszerű hajtásláncok széles skálájának kombinációja révén az új Tucson fokozott hatékonysággal és vezetési dinamikával győzi meg a vásárlókat.

**Átalakított hajtásláncok a jobb teljesítményért**

Az új Tucson hajtását két dízel és két benzinmotor biztosítja. Mindegyiket átalakították a méret, valamint a CO2-kibocsátás további csökkentése érdekében. Ezenkívül az új Tucson lesz az első Hyundai, amely egy enyhén hibrid 48 V-os hajtáslánccal is elérhető lesz 2018 közepétől.

A legerősebb hajtáslánc a 2.0 literes dízelmotor, 137 kW/186 lóerő teljesítménnyel. Ez a nagy teljesítményű motor négykerék-meghajtással érkezik és 6-fokozatú kézi sebességváltóval (6MT) vagy opcióként az új fejlesztésű 8-fokozatú automata sebességváltóval (8AT) rendelhető. Alternatívaként a vásárlók két különböző teljesítményű, új fejlesztésű dízelmotor közül választhatnak: az alapváltozat 85 kW/115 lóerős, az erősebb változat 98 kW/133 lóerős. Mindkét motor 6-fokozatú kézi sebességváltóval és elsőkerék-meghajtással kapható. A nagyobb teljesítményű változatokhoz a Hyundai egy 7-fokozatú duplakuplungos sebességváltót (7DCT) kínál, választható első- vagy négykerék-meghajtással. A Hyundai új, saját fejlesztésű 7DCT erőátviteli rendszere csúcstechnikájú sebességváltó. Automata sebességváltóhoz képest csökkenti az üzemanyag fogyasztást és a CO2 kibocsátást, javítja a teljesítményt, mindezt a magas szintű sebességváltási minőség fenntartása mellett.

A vásárlói szükségletek kielégítése érdekében az új Tucson két benzinmotorral is elérhető. Az 1.6 literes GDI 6-fokozatú kézi sebességváltóval, elsőkerék-meghajtással és 97 kW/132 lóerő teljesítménnyel rendelkezik. Erő és teljesítmény szempontjából az akár 130 kW/177 lóerő leadására képes 1.6 literes T-GDI motor szintén kiváló választás. 6-fokozatú kézi- vagy 7DCT (7-fokozatú duplakuplungos) sebességváltó is párosítható hozzá, első- vagy négykerék-meghajtással. Az új Tucson teljes motor palettája teljesíti az új Euro 6c károsanyag kibocsátási előírásokat, melynek eredményeként hatékonyabb az üzemanyag felhasználás, minimalizálva az erőátviteli rendszer súrlódásból adódó veszteségeit.

**Kényelmes vezetés mindenkinek**

Legújabb infotainment funkciói révén az új Hyundai Tucson megfelel a modern vásárlók kapcsolódással szemben támasztott igényeinek. Választhatnak a kategóriájában vezető, komfortot és kényelmet szolgáló opciókból, amelyek magukban foglalják a prémium Krell hangrendszert, a vezeték nélküli telefontöltést (QI szabvány) és egy 7”-os információs képernyőt, amely támogatja az Apple CarPlay, Android Auto és Bluetooth kapcsolódást. Az A-ból B-be történő hatékony és kényelmes eljutáshoz a gépkocsi felszerelhető 8”-os navigációs rendszerrel is, amely 3D-s térképeket és hét éves ingyenes előfizetést nyújt a Live Services alkalmazásra, frissített, valós idejű információkkal. Az alapfelszereltség részét képező USB aljzat további lehetőség kínál a vásárló mobil eszközeinek az új Tucson-nal történő összekapcsolására. Egy másik, az alapfelszereltség részét képező tartozék a hátsó USB aljzat, amely további lehetőséget nyújt a különböző készülékek utazás közbeni újratöltésére.

**A legújabb, aktív biztonsági technológiák**

A legújabb, az új Tucson-ban elérhető Hyundai SmartSense aktív biztonsági- és vezetéstámogató funkciók megfelelnek a legmagasabb szintű európai biztonsági előírásoknak: Elülső ütközésre figyelmeztető rendszer, gyalogosfelismerő móddal (FCA), Aktív sávtartó rendszer (LKA), Vezető éberségének csökkenésére figyelmeztető rendszer, Intelligens sebességkorlátozásra figyelmeztető rendszer (ISLW). A biztonsági csomag továbbá magában foglalja még a Hyundai Surround View Monitor (SVM) rendszert is, amely kamerák segítségével 360°-os látóteret biztosít hátramenetben. Ezen kívül a bi-LED fényszórók, a Távolsági fényszóró asszisztens (HBA) és az esőérzékelős ablaktörlők mindenkor kiemelt láthatóságról gondoskodnak. Az első radarérzékelők használatával a Tucson adaptív sebességtartó automatikája (ASCC) automatikus gyorsítással és fékezéssel állandó sebességet és távolságot tart az előtte haladó gépjárműhöz képest, a hatékony és biztonságos utazás érdekében.

-Vége-

**Hyundai Motor Europe**
A 2016. évben a Hyundai Motor 505 396 gépjárművet regisztráltatott Európában – ez 7,5%-al több, mint 2015-ben – és modellpalettájának 90%-át lecserélte, hogy létrehozza Európa legfiatalabb autó kínálatát. A Hyundai által a régióban értékesített modellek 90%-át Európában tervezték, építették, próbálták ki és gyártották le, hogy az európai vásárlók minden igényét kielégítsék és kiszolgálják a cég kiterjedt európai infrastruktúrájának a segítségével. Ezek közé többek között két gyár is tartozik Cseh Köztársaságban és Törökországban, amelyek együttesen évente 600 000 autó előállítására képesek. A Hyundai Motor 2 500 szalonjában Európa 31 országában értékesíti a modelljeit.
A Hyundai Motor a régióban értékesített összes új gépkocsihoz kínálja egyedülálló ötéves, korlátlan futásteljesítményű garanciális csomagját, amelynek révén a vásárlók a futott kilométerektől függetlenül öt évig tartó garanciát kapnak, öt éven át országúti segítségnyújtást igényelhetnek és öt évig ingyenesen ellenőrzik autóik műszaki állapotát.

Bővebb tájékoztatást is kaphat a Hyundai Motor Europe vállalatról és annak termékeiről a következő címen: www.[hyundai](https://www.hyundai.news/newsroom/).news.

Kövesse a Hyundai Motor Europe céget a Twitteren [@HyundaiEurope](https://twitter.com/hyundaieurope) és az Instagramon [@hyundainews](https://instagram.com/hyundainews/)

Központi kapcsolat:

Florian Büngener Jana Uppendahl
Corporate & Brand PR Manager PR Associate
Phone: +49-69-271472-465 Phone: +49-69-271472-462
fbuengerer@hyundai-europe.com juppendahl@hyundai-europe.com

**A Hyundai Motor Company**

Az 1967-ben alapított Hyundai Motor Company eltökélt szándéka, hogy életre szóló partneri kapcsolatokat alakítson ki a gépkocsi tulajdonosokkal. A cég az olvasztott acéltól a kész gépjárművekig terjedő ipari kompetenciával rendelkező, innovatív üzleti csoportosulásként működő Hyundai Motor Group első számú vállalata. A Hyundai Motor világszerte nyolc gyártó bázissal, hét tervező és műszaki központtal rendelkezik és a 2016-os év során összesen 4,86 millió gépkocsit értékesített. Az összesen több mint 110 000 alkalmazott segítségével a Hyundai Motor a helyi viszonyokhoz alkalmazott modellek révén továbbra is folyamatosan fejleszti termék kínálatát és igyekszik megerősíteni vezető pozícióját a tiszta technológia területén. Ennek úttörője a világ legelső, tömeggyártásban is megjelenő hidrogén meghajtású gépjárműje, az ix35 Fuel Cell valamint az IONIQ, a világon az első olyan autó típus, amely egyetlen karosszériában egyesít három különféle hajtásmódot.